બીજી જે શ્રુતિ છે તેને આપણે તેને  અંતરની પ્રેરણા  કહી શકીએ ,સધારણ રીતે  આવી શક્તિ  લાગણી પ્રધાન  સ્વભાવવાળા અથવા કર્મવીર  માણસમાં વધુ પડતી જણાય આવે છે, એટલે કે ,મોટા ભાગના  કવિઓ, લેખકો,  વિચારકો,અને  તત્વ ચિંતકોમાં વધુ પ્રમાણમાં જોવા મળે છે ,આ લોકો આ શ્રુતિની શક્તિ વડે જ કવિતા અને લેખકો લખતા હોય છે ,ચિત્તન અને મનન  કરવાથી અંતરમાંથી શ્રુતિ પ્રાપ્ત  થતી હોય છે, તેમજ  માણસ મન બુદ્ધિ અને વાસના અને પ્રાણ  વગેરેને પરમ શાંત આંતરિક સાધના દ્વારા કરી નાખી અંતરથી પરમતત્વ પરમાત્મા સત્ય રૂપે ભજવાથી અને તેની સમક્ષ  પોતાની મુશ્કેલી  રજુ કરવાથી અંતરમાંથી  તેનો અવાજ સંભળાય છે, આ અવાજ સાંભળવા માટે અહંકારને સાવજ નિર્મૂળ કરવો પડે છે, તોજ અંતરનો અવાજ સંભળાય છે, અને આ વખતે આપણ ને એવી પ્રતીતિ થાય છે, કે આપણી મુશ્કેલીનો ઉપાય બીજી કોઈ વ્યક્તિ કહેતી હોય તેવો ભાસ અંતરમાંથી થાય છે, જે આપણા જ આત્માનો અવાજ હોય છે, જે હંમેશા સત્ય રુપ જ હોય છે ,અને આપણને આમ કરો તેમ કહેતા હોય તેમ  લાગે છે, તેમ કરતા આપણો પ્રશ્ન હલ થઇ જતો હોય છે, કારણકે આત્માનો અવાજ હંમેશા સત્ય સ્વરૂપ જ હોય છે, અને સત્યનો જ હંમેશા  જીવનમાં વિજય થાય છે,અને સત્ય એજ પરમાત્મા છે એટલે આપણો પ્રશ્ન ઉકલી જતો હોય છે આછે શ્રુતિ.